Public procurement notice: Prior Information Notice Without Call For Competition
Published: 2018-03-24
Buyer: Staten og Kommunernes Indkøbsservice A/S
Country: DK
Contract type: Supplies
CPV classification: 72000000

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
SKI planlægger at udbyde en rammeaftale som omhandler "software as a service" (SaaS). SaaS er en leveringsmodel, hvor software leveres på abonnementsvilkår og er centralt hostet. SaaS applikationer er fuldt udviklede slutbruger applikationer, der leveres som en internet- eller anden databaseret service, dvs. hvor leverandøren stiller softwareapplikationen til rådighed for kunden, og hvor leverandøren ejer og løbende udvikler og supporterer softwareapplikationen.
Udbuddet omfatter levering af "software as a service" (SaaS), f.eks. via cloud- eller andre internetbaserede leveringsløsninger. Det betyder, at softwareapplikationerne ikke skal leveres som ”klassiske” produkter, f.eks. på en DVD eller andet lagringsmedie, men via serverbaserede leveringsløsninger gennem internettet eller anden dedikeret dataforbindelse, dette også med henblik på, at leverede softwareservices løbende skal driftes og vedligeholdes af leverandøren. Formålet er at kunderne kan købe softwareservices, som understøtter sagsbehandling, opgaveløsning og/eller drift af et eller flere af kundernes forretningsområder. Kunderne omfatter alle typer af myndigheder, enheder og institutioner inden for den offentlige sektor, herunder i statsligt, regionalt og kommunalt regi. Det kunne for eksempel være en styrelse eller en kommune, et hospital eller et forsyningsselskab. Kundernes forretningsområder er nærmere defineret i den Fælles Offentlige Reference Model (FORM), der er et katalog over opgaver og ydelser som leveres af den offentlige sektor. I forbindelse med udbuddet forventer SKI at anvende FORM til at angive de kategorier, som der skal tilbydes softwareservices til, og som de tilbudte softwareservices skal understøtte opgaveløsningen inden for. Foruden levering af selve softwareapplikationerne omfattes også levering af drifts-, forvaltnings- og supportydelser af de softwareservices der leveres til kunderne. Disse ydelser skal således være en del af de softwareservices som leveres samlet til kunderne. Udbuddet betegnes ”SaaS-Cloud”, og de omfattede softwareløsninger karakteriseres ved at være ”hostede” it-services, hvor ”hostingdelen” foregår hos leverandøren eller dennes underleverandør. Derudover er softwareløsningerne karakteriseret ved at være ”on-demand services”, som ejes, udvikles, vedligeholdes og driftes af leverandøren. Typisk foregår etableringen af kundens adgang til softwareservicen via internettet gennem forskellige platforme, som f.eks. en mobiltelefon, tablet eller computer. Endvidere er softwareløsningerne karakteriseret ved at være standardiserede og ensartede services, som kan anvendes på tværs af kunder. Softwareløsningerne er således i udgangspunktet generiske løsninger, der opfylder ensartede behov på tværs af forskellige kunder og forretningsområder, dog således at disse simpelt og hurtig kan skaleres og tilpasses, den specifikke kunde, f.eks. i forhold til kapacitet, antal brugere og brugerrettigheder.
Vedrørende del II, afsnit 1.6) Oplysninger om delkontrakter: SKI overvejer at opdele rammeaftalen i 2 delaftaler, af hensyn til forskelle i kravene til de leverede ydelser for de forskellige kundetyper, herunder navnlig krav, der relaterer sig til den fælleskommunale rammearkitektur. Nærmere oplysninger herom vil fremgå i forbindelse med bekendtgørelsen af udbuddet.
Vedrørende proceduren for udbuddet bemærkes, at ordregiver overvejer om udbuddet skal gennemføres som et begrænset udbud eller som et offentligt udbud. Interesserede økonomiske aktører skal derfor være opmærksomme på, at det endnu ikke er fastlagt, om proceduren vil omfatte en ansøgningsfase, inden der vil opfordret til at afgive tilbud, eller, om bekendtgørelsen af udbuddet vil omfatte en direkte opfordring til afgivelse af tilbud, uden en forudgående ansøgningsfase. Det betyder, at interesserede økonomiske aktører skal være forberedt på, henset til den angivne dato i del II.3) Foreløbig dato for offentliggørelse af udbudsbekendtgørelse, at tilbudsfasen for udbuddet potentielt kan ligge i maj/juni, såfremt udbuddet gennemføres som et offentligt udbud, eller i juli/august, såfremt udbuddet gennemføres som et begrænset udbud. SKI vil løbende oplyse om justeringer og forventninger til tidsplanen for udbuddet på www.ski.dk, hvor interesserede økonomiske aktører kan holde sig orienteret.